
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 220 


7 Απριλίου 2000 


ΔΙΑΤΑΓΜΑΤΑ 


Έγκριση πολεοδομικής μελέτης τμημάτων των πολεοδο- 
μικών ενοτήτων II και III του οικισμού Νέας Αρτάκης 
Δήμου Νέας Αρτάκης (Ν. Εύβοιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ.1, 4, 5 και 6), και 7 
(παρ. 1,2 και 4) του Ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α’33), όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/ 1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τιςδιατάξειςτουάρθρου3του Ν.Δ/τος της 17.7.1923 
«Περί σχεδίων πόλεων κ.λπ.» (Α' 228) όπως μεταγενέστε¬ 
ρα τροποποιήθηκε και συμπληρώθηκε. 

3. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

4. Τις διατάξειςτων άρθρων 6,7,8,9 και 16του Ν. 1577/ 
1985 «Γενικός Οικοδομικός Κανονισμός» (Α' 210), όπως 
τροποποιήθηκαν με το άρθρο 13 (παρ. 1, 2 και 3) του Ν. 
1647/1986 «Οργανισμός Κτηματολογίου και Χαρτογρα¬ 
φήσεων Ελλάδας (ΟΚΧΕ)» και άλλες σχετικές διατάξεις» 
(Α' 141) και το άρθρο 1 (παρ. 3,4) του Ν. 1772/1988 «Τρο¬ 
ποποίηση διατάξεων του Ν. 1577/1985 «ΓΟΚ» και άλλες 
σχετικές διατάξεις» (Α' 91). 

5. Την 63494/3611/14.9.1988 απόφαση του Αναπληρω¬ 
τή Υπουργού Περιβάλλοντος, Χωροταξίας και Δημοσίων 
Έργων και Υφυπουργού Γεωργίας «Έγκριση Γενικού Πο- 
λεοδομικού Σχεδίου (Γ.Π.Σ.)του οικισμού Ν. Αρτάκης κοι¬ 
νότητας Ν. Αρτάκης (Ν. Εύβοιας) (Δ' 70)», όπως αναδη¬ 
μοσιεύτηκε με την 25423/5371/3.9.1997 όμοια απόφαση 
των Υπουργών Περιβάλλοντος, Χωροταξίας και Δημο¬ 
σίων Έργων και Γ εωργίας (Δ' ’875). 

6. Τις 34/1997, 66/1997, 11/1998 και 18/1998 γνωμοδο¬ 
τήσεις του Δημοτικού Συμβουλίου Ν. Αρτάκης. 

7. Την 188/1999 γνωμοδότηση του Κεντρικού Συμβουλί¬ 
ου Χωροταξίας Οικισμού και Περιβάλλοντος. 


8. Το γεγονός ότι από τις κανονιστικές διατάξεις του αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. 

9. Την 55/2000 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμημάτων των πολε¬ 
οδομικών ενοτήτων II και III του οικισμού Ν. Αρτάκης Δή¬ 
μου Νέας Αρτάκης (Ν. Εύβοιας),με τον καθορισμό οικο¬ 
δομήσιμων χώρων.οδών, πεζοδρόμων, κοινοχρήστων χώ¬ 
ρων, κοινοχρήστων χώρων - αρχαιολογικού πάρκου, 
κοινοχρήστου χώρου - πάρκου χώρου πάρκου αστικού 
πρασίνου και κοινωνικών εξυπηρετήσεων,χώρου δημοτι¬ 
κού σχολείου, γυμνασίου - λυκείου, νηπιαγωγείου βρεφι¬ 
κού σταθμού, πλατείας, πλατείας - παιδικής χαράς, χώ¬ 
ρων στάθμευσης, αθλητικών εγκαταστάσεων, όπως οι 
παραπάνω ρυθμίσεις φαίνονται στα δύο (2 σχετικά χρω¬ 
ματισμένα πρωτότυπα διαγράμματα σε κλίμακα 1.1000 
που θωρήθηκαν από τον Προϊστάμενο της Δ/νσης Τοπο- 
γραφικών Εφαρμογών με την 5888/2000 πράξη του και 
που αντίτυπα τους σε φωτοσμίκρυνση δημοσιεύονται με 
το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το 
πολεοδομικό σχέδιο εγκρίνεται με το άρθρα 1 του παρό¬ 
ντος. 

Άρθρο 3 

Στην παραπάνω περιοχή καθορίζονται χρήσεις κατά το¬ 
μείς I, II και III ως εξής: 

1. Στον τομέα I επιτρέπονται οι χρήσεις γενικής κατοι¬ 
κίας, όπως προσδιορίζονται από το άρθρο 3 του από 
23.2.1987 Π.Δ/τος (Δ'166). 

2. Στοντομέα II επιτρέπονται οι χρήσεις ατμιγούς κατοι¬ 
κίας.όπως προσδιορίζονται από το άρθρο 2 του ίδιου ως 
άνω Π.Δ/τος. 

3. Στον τομέα III επιτρέπονται οι χρήσεις γενικής κατοι¬ 
κίας.όπως προσδιορίζονται από το άρθρο 3 του ίδιου ως 
άνω Π.Δ/τος με εξαίρεση τα επαγγελματικά εργαστήρια 
χαμηλής όχλησης και τα πρατήρια βενζίνης. 

















2064 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Άρθρο 4 

Στο πρόσωπο των οικοπέδων, οικοδομημένωνή μη, που 
βρίσκονται στην περιοχή της οποίας εγκρίνεται το σχέδιο 
με το άρθρο 1 του παρόντος επιβάλλεται προκήπιο πλά¬ 
τους δύο (2), τεσσάρων (4), οκτώ (8) και είκοσι έξι (26) μέ¬ 
τρων, όπως φαίνεται στα διαγράμματα του ίδιου ως άνω 
άρθρου. 

Άρθρο 5 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται κατά τομείς I, II,και III όπως φαίνονται στα δια¬ 
γράμματα του άρθρου 1 ως εξής: 

Α. Τομείς Ι.ΙΙ και III. 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ. μέτρα. 

2. Επιπλέον των προϋποθέσεων της προηγουμένης πα¬ 
ραγράφου απαιτείται,όπως στο οικοδομήσιμο τμήμα του 
οικοπέδου εγγράφεται κάτοψη κτιρίου με ελάχιστη επιφά¬ 
νεια πενήντα (50) τ.μ. και ελάχιστη πλευρά πέντε (5) μέτρα. 

3. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

4. Απαγορεύεται η κατάτμηση όταν έχει ως αποτέλεσμα 
τη δημιουργία οικοπέδων με εμβαδόν μικρότερο των εξα- 
κοσίων (600) τ. μ. και πρόσωπο μικρότερο των δέκα πέντε 
(15) μέτρων. 

5. Ο συντελεστής δόμησης ορίζεται ως εξής: 

α. Για τους τομείς II και III: τέσσερα δέκατα (0,4). 

β. Γιατοντομέα I: έξι δέκατα (0,6). 

6. Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,50) μέτρα, το οποίο προσαυξά¬ 
νεται κατά ένα και μισό (1,50) μέτρο για την υποχρεωτική 
κατασκευή στέγης. 

7. Απαγορεύεται η κατασκευή κτιρίων επί υποστυλωμά¬ 
των (ΡΙΙ.ΟΤΙ5). 


Β. Επιβάλλεται ο έλεγχος από την αρμόδια Αρχαιολογι¬ 
κή Υπηρεσία,κατά τη διάρκεια των εκσκαφών. 

Β. Επιπλέον των ανωτέρω ισχύουν τα εξής: 

Ια. Απαγορεύεται η τοποθέτηση διαφημίσεων και δια¬ 
φημιστικών πινακίδων στους ελεύθερους χώρους και 
στους πεζοδρόμους. 

β. Επιτρέπεται μόνο η τοποθέτηση πινακίδων πληροφο¬ 
ριακών για τη θέση Οργανισμών Κοινής Ωφελείας, νοσο¬ 
κομείων, φαρμακείων καθώς και πινακίδων γενικής κυ- 
κλοφοριακής πληροφόρησης. 

γ. Επίσης επιτρέπεται στα προκήπια η τοποθέτηση μό¬ 
νο μιας πινακίδας ανά οικόπεδο πληροφοριακής για τις 
χρήσεις του κτιρίου και τις δραστηριότητες των ενοίκων 
του. 

2α. Απαγορεύεται η τοποθέτηση διαφημίσεων οποιοσ¬ 
δήποτε μορφής και υλικού στις όψεις και στα δώματα των 
κτιρίων. 

2β. Κατ’ εξαίρεση, στις όψεις των κτιρίων επιτρέπεται η- 
τοποθέτηση μιας μόνο μη φωτεινής πινακίδας, πληροφο¬ 
ριακής για τις χρήσεις των κτιρίων και τις δραστηριότητες 
των ενοίκων τους. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Μαρτίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

